Orsıet FSB-niň ygtyıarlyklaryny güıçlendirdi
Iıul 30, 2010
FSB-niň ofiseri Mahaçkaladaky kazinoda, 17-nji aprel, 2010-njy ıyl.
29-njy iıulda Orsıetiň prezidenti Dmitriı Medwedew FSB-niň, ıagny Federal howpsuzlyk gullugynyň ygtyıarlyklaryny giňeldıän täze kanuna gol çekdi.
Adam hukuklaryny goraıjylar täze kanunyň köpçülikleıin ıygnanyşyklar we metbugat azatlygy boıunça Sowet döwrüne mahsus çäklendirmeleriň girizilmegine ıol açmagyndan howatyrlanıarlar.
Orsıetiň prezidentiniň gol çeken kanuny Federal howpsuzlyk gullugynyň, hususan-da, jenaıatçylyk howpuny döretmekde güman edilıän raıatlara duıduryş bermek boıunça ygtyıarlyklaryny artdyrıar.
Orsıetiň parlamentinde üçünji sapar garalansoň, 19-njy iıulda kabul edilen bu gapma-garşylykly kanun ilkinji taslamanyň üıtgedilen görnüşidir.
Kanunyň ilkinji görnüşinde jenaıatçylykda güman edilıän şahslaryň Federal howpsuzlyk gullugyna çagyrylmagy we bu edaranyň öz işinde köpçülikleıin habar serişdelerini peıdalanmagy ıaly ygtyıarlyklar hem göz öňünde tutulypdy.
Emma gol çekilen kanunyň soňky görnüşi-de köp tankyt edilıär. Kreml bu kanunyň ekstremizme garşy göreşde ıardam berjegini aıdıar. Şeıle-de kanunyň adamlaryň bikanundygyna doly düşünmän, resmi bolmadyk protest çykyşlaryna gatnaşmak ıaly hereketlerden saklanmagy üçin duıduryş boljagyny öňe sürıär.
Emma adam hukuklaryny goraıjylar KGB-niň mirasdüşeri bolan Federal howpsuzlyk gullugynyň bu kanundan žurnalistleri we häkimiıetiň syıasy garşydaşlaryny gorkuzmak üçin peıdalanmagyndan howatyrlanıarlar.
Garşylar we goldaıanlar
Orsıetiň raıatlarynyň köpüsi bolsa täze kanundan habarsyz galıana meňzeıär. Köpçüligiň pikirini öwrenıän garaşsyz “Lewada merkeziniň” 18-22-nji iıulda geçiren öwrenmeleri, pikir soralyşygyna gatnaşanlaryň 67%-niň bu kanun barada asla hiç zat eşitmänligini görkezdi. Öz pikirini mälim eden raıatlaryň diňe 3% kanunyň üstünde dowam eden çekeleşiklere üns bilen syn edenligini aıtdylar.
“Lewada Merkeziniň” başlygy Lew Gudkow ors jemgyıetinde Federal howpsuzlyk gullugynyň garşysyna çykyş edıän we goldaıan raıatlaryň sanynyň deňdigini belledi.
Gudkowyň sözlerine görä, Federal howpsuzlyk gullugynyň işine pozitiw garaıyşlar köplenç sowatsyz gatlaklarda, garaşsyz habar beriş serişdeleri ıetmezçilik edıän we telewideniıe arkaly amala aşyrylıan döwlet propagandasyna garaşly bolan oba hem kiçi şäher ıerlerinde ıörgünli.
Federal howpsuzlyk gullugyna negatiw garaıyşlaryny mälim eden raıatlar bolsa öz pikrini, edaranyň köpçülikleıin repressiıalar, arassalaıyşlar, atuw jezalary we dissidentleri hem başga pikirli adamlary yzarlamagy ıaly hereketleri bilen delillendirıärler.
2000-nji ıylda Wladimir Putiniň Orsıetiň prezidenti saılanmagy bilen häkimiıet başyna gelen Federal howpsuzlyk gullugy soňky ıyllarda özüni jemgyıeti terrorçylyk howpundan we yslam ekstremizminden goraıan edara hökmünde görkezmäge çalyşıar.